OpenLLM-France/wikimedia huggingface dataset:
# José Luis Rodríguez Zapatero

José Luis Rodriguez Zapatero (Valladolid, 1960-) Espainiako presidentea da 2004 urteaz geroztik.

## José Luis Rodríguez Zapateroren esanak

* "Ez dira langabeak, baizik eta langabezian izena emandakoak".
** Iturria: Punto Radio (2008-02-07)
* "Inor ez da lurraren jabe, haizea ezik".
** Testuingurua: 2009ko abenduaren 17an, Kopenhageko klima-aldaketari buruzko biltzarrean.
** Iturria: (2009-12-17)

## José Luis Rodríguez Zapaterori buruzko esanak

* "ETA eta Zapatero aliatuak izan litezke". - Jaime Mayor Oreja
** Iturria: El Mundo (2010-3-23)
* "Ontzi batean ikutu progre bat, feminismo erradikalarekin laurdena eta erdia eta beste horrenbeste retorika ekologistarekin. Gaineratu onustekeriazko xafla zenbait, antiklerikalismo edalontzi bat eta oroimen historikoaren esentziak lurrin egokia emateko. Nahastu dena koilara luzearekin, baina astindu gabe, akaso lehertuko da eta". - Joaquín Leguina, Rodríguez Zapateroren ideologiari buruz.
** Iturria: larazon.es (2010-01-22)
* "ZPri Espaina nazioa kontzeptu eztabaidatua eta eztabaidagarria iruditzen zaio, Nazio katalana aitzitik, ez. Hortik aurrera, eta bere ETAren eta Mojamé-ren aurreko belaunikatzea, hondamendia ez den edozer mirari bat izango da". - Federico Jiménez Losantos
# Fernando Aranburu

Fernando Aranburu (Donostia, 1959) gaztelaniazko idazlea da.

## Aranbururen esanak

* "Euskarazko idazleei 208 pertsonak irakurtzen diete; 503k, gehienez. (...) Gainera, idazle horiek diruz lagunduta daude; beraz, ahoa zabaltzen badute, akabo, eta ez dira askeak. (...) Beraz, gaztelaniaz idatzen dugunok, Bartzelonan argitaratzen badigute areago, beste ibilbide bat izan eta hitz egin dezakegu."
** Iturria: elmundo.es] (2011)
# Francisco Franco

Francisco Franco y Bahamonde (Ferrol, Coruña, 1892ko abenduaren 4a – Madril, 1975eko azaroaren 20a) espainiar militar eta diktadorea izan zen.

## Francisco Francoren esanak

* «Zapaltzen ari garen lur hau, lehendakari jauna, Espainiako lurra da, prezio gorenean hartua eta diru garestienez, espainiarrek isuritako odolaz, ordaindua delako... Arbuiatu egiten dugu atzera egiteko ideia, jakin baitakigu Espainia dagokion aldea menderatu eta bere agintea Marokon inposatzeko moduan dagoela.»
** Francok Marokon, Miguel Primo de Rivera diktadorearen aurrean eginiko hitzaldia, 1924ko uda.

## Elkarrizketa Francori, 1936ko uztaila

Elkarrizketa honen iturria: Díaz Plaja,F.: Historia 16.
Franco jeneralak irabaziko duela dio behin eta berriro.
-Espainiar erdiak hil beharko dituzu?
Irabazi egingo dut, kosta ahala kosta.
-Etsitako gizon bat.
Gure berriemailea Tangertik, asteartea. Tetuandik heldu berri naiz, Francisco Franco jeneralarekin, matxinatu espainiarren buruzagiarekin, elkarrizketa txundigarria izan eta gero. Haren kuarteletik irtetean, bi uste sendo izan ditut:
1. Errepublika menpean hartzeko aukera du oraindik.
2. Huts egiteko aukera ikusten badu, nazioarteko istilu larria sortzeko gogoa izango du.
Kolpeak helburuetan huts egin du eta orain, noiz arte jarraituko du sarraskiak? galdetu nion, eta berak, lasai-lasai, zera erantzun zuen: Ez da konpromiso edo su-etenik egongo, aurrera egiten jarraituko dut Madrilerako bidean. Aurrera egingo dut! -oihu egin zuen-, hiriburua hartuko dut. Espainia marxismotik gordeko dut, kosta ahala kosta. Ea gelditzeko garaia heldu ez bazen galdetu nion. Begiratu egin zidan, harrituta uste dut, eta zera esan zuen: Ez, ez da heldu. Zailtasunak izan ditut, baina aurrera egiten jarraituko dut. Laster, oso laster, nire tropek herrialdea baketu eta hori guztia (jeneralak eskuak Espainiarantz zuzendu zituen) ostatutxo baten moduko zerbait izango da.
Galdera: Espainiar erdiak hil beharko dituzula esan nahi du horrek? Franco jeneralak burua astindu eta irribarre eszeptikoa erakutsi zuen, baina hau esan zuen: Berriro diot, kosta ahala kosta (...).
Galdera: Zer egingo luke zure Gobernuak irabaziko bazenu?
Franco jenerala: Diktadura militarra ezarriko nuke eta, gero, plebiszitu nazionala egingo nuke herrialdeak zer nahi duen jakiteko. Espainiarrak gogaituta daude politikaz eta politikoez. (...).
Galdera: Nola lortu zenuen hainbeste denboraz Errepublikarekin kolaboratzea, itxuraz hain zintzo? (Franco Estatu Nagusiko buruzagia izan zen 1934an eta 1935ean)
Franco jenerala: Errepublikak herriaren borondatea ordezkatzen zuela pentsatu nuen bitartean, benetan kolaboratu nuen.
Galdera: Eta otsaileko hauteskundeek ez al zuten herriaren borondatea erakutsi?
Franco jenerala: Hauteskundeek ez dute hori sekula erakusten. (...).
Galdera: Baina nola baketuko duzu Espainiako sarraskiak aurrera egiten badu? Ez al duzu uste gerra zibil luze batek Errepublika suntsitu, Lur Gudarostea eta Itsas Gudarostea deuseztu eta komunismoari bidea zabalik utziko diola?
Franco jenerala: Ez. Gudarosteak gerran eraikitzen dira. Benetako Espainiaren eta marxisten arteko borroka da hau (...).|News Chronicle, 1936ko uztailak 29}}.
# Familia

Familia odolkidetasunez, etxe berean bizi edo edo bestelako harreman estuak izateagatik loturiko pertsona-multzoa da.

## Esanak

* "Familia zoriontsu guztiak elkarren antzekoak dira; zoritxarrekoak, berriz, bakoitza bere erara dira zorigaiztokoak". - Leo Tolstoi
* "Familian zintzoa dena, hiritar gisa ere ona da". - Sofokles
* "Gizaki zenbait, euren bizitzako aldi aktiboenean zehar, familia izeneko mikro-elkarteetan bateratzen saiatzen ziren gainera, helburutzat espeziearen ugalketa zutenak, baina saialdi horiek laburrak ziren gehienetan, denboren jitea dela eta". - Michel Houellebecq (La carte et le térritoire, 2010).
* "Zoriontasuna bi arabera banatzen biderkatuko da". - Leonid S. Sukhorukov (All About Everything, 2005).
# Francis Bacon

Francis Bacon (1561-1626) britainiar filosofo eta estatu-gizona izan zen.

## Esanak

* "Bada arrautza frijitzeko auzokoaren etxeari su emango liokeena."
# Francisco Ayala

Francisco Ayala García-Duarte (Granada, 1906 - 2009) espaniar idazlea izan zen, 27ko belaunaldia taldeko azken kidea izan zena.

## Esanak

* "Idazle baten aberria bere hizkuntza da".
# Henry David Thoreau

Henry David Thoreau (1817-1862) estatubatuar filosofo, idazle eta naturalista bat izan zen.

## Henry David Thoreauren esanak

* "Bizitzan asko bidaiatu naiz... nire herriaren barruan".
* "Gobernurik hoberena, batere gobernatzen ez duena da".
* "Sei urteotan ez dut gizabanakoen gaineko zergarik ordaindu. Hori dela eta, kartzelan sartu ninduten, behin, gau baterako".
* "Umiltasunak, iluntasunak bezalaxe, zeruko argiak erakusten ditu". - Walden, basoetako bizitza.
* "Zuzengabeko legeak egon, badaude: obeditu besterik ez al dugu egin behar, ala zuzentzen saiatu? Zuzentzea lortzen dugun arte obeditu behar ditugu, ala besterik gabe hautsi?"

## Kanpo loturak

* Desobedientzia Zibila web gunea
# Hezkuntza

Hezkuntza ezagutzak, balioak, ohiturak edota jokabideak transmititzen dituen bi norabideko prozesua da. Maiz eskola da prozesu hori bideratzeko lekua.

## Esanak

* "Azterketetan jakintsuek erantzun ezin ditzaketen galderak egiten dituzte ergelek". - Oscar Wilde
* "Bizitzak etengabeko hezkuntza izan beharra dauka". - Gustave Flaubert
* "Eskolaz ez, baizik eta bizitzaz ikasten da". Jatorrian latinez, "Non scholae, sed vitae discimus".
* "Gizakia heztea ez da edalontzi bat betetzea, sua piztea baizik." - Aristofanes
* "Gure hezkuntza sisteman ere, hierarkia asko babesten ditugu, batzutan kontzienteki, bestetan ez; herrien arteko hierarkiak jartzen ditugu, pertsonen artekoak, emakume eta gizonezkoen artean, jatorrien araberako mugak edo hierarkia jartzen ditugu,... Beti gaude hierarkizatzen eta horretan datza estereotipoen garrantzia. Eta gero, ez ezagutzearena".
** Iturria: Yolanda Jubeto, Euskonews, 2017
* "Guztiok, gizon zein emakume, daukagun lehendabiziko arazoa ez da ikastea, desikastea baizik". - Gloria Steinem
* "Haurrak ongi hezten dituzten horiek gurasoek beraiek baino oraindik ohore gehiago merezi dute. Azken hauek bizitza soilik eman zien; haiek, ongi bizitzearen artea". - Aristoteles
* "Heziketa erekzioa bezalakoa da: edukiz gero, igarri egiten da". - Egile ezezaguna, 2010eko hamarkadan zabaldu zen sare sozialetan
* "Hezkuntza sistema, ikerketa zentroak... pentsamenduaren aurkako dispositiboak dira. Ez bada oso pentsamendu teknikoa plusbalioa sortuko duena egungo merkatuan. Hori ezagutzaren aurkakoa da. Ezagutza zera da, ikertzea nola erreproduzitzen den gizartea bizirik irauten jarraitzeko".
** Iturria: Jule Goikoetxea Mentxaka, Berria, 2020.
* "Hezkuntzaren emaitzarik gorena tolerantzia da". - Hellen Keller
* "Heztea bizitza oraindik bizi ez duen bati erakustea da. Hezkuntzaren lehen urratsa ikusten erakustea da". - Rubem Alves
* "Ikasle bati ez bazaio inoiz eskatzen egin ezin dezakeena, ez du egin dezakeena inoiz egingo". - John Stuart Mill
* "Ikastea zerbait posiblea dela aurkitzea da". - Fritz Perls
* "Irakastea da birritan ikastea". - Joseph Joubert
* "Pentsatu gabe ikastea esfortzu galdua da; ikasi gabe pentsatzea, arriskutsua". - Konfuzio
* "Zabaldu eskolak. Kartzelak itxiko dituzue." - Victor Hugo

## Erreferentziak

* ↑ Etxabe Istillart, Miren. Eusko Ikaskuntzako solasaldiak: Mertxe Larrañaga-Yolanda Jubeto. 2017ko urriak 4. Euskonews-Eusko Ikaskuntza. 2019ko abenduaren 22an ikusia.
* ↑ Urain, Jon O. "Bi argi izpi haitzuloan". 2020ko abuztuaren 23a. Berria. 2020ko abuztuaren 26an ikusia.

## Ikus, gainera

* Hezkidetza
# Harkaitz Cano

Harkaitz Cano (1975- ) euskal idazlea da.

## Esanak

* "Ilunak gaituk barrutik, baina ez gaitzala zahartzaroak erokeriarik egin gabe harrapa". - Twist
* "Zaila da zure amaginarrebaren etxean poeta zarela esatea".
# Haur-jolasa

Haur-jolasa haurren jolasa izateaz gainera, euren nortasuna taxutzeko funtsezko jarduera bat da.

## Esanak

* "Helduen munduak barkamen zabala eskatu behar die haurrei, batik bat arrazoi batengatik. Barkamen-eskaera hori euren jolasetan sartu izateagatik da. Jolasa, uste dugu, inbaditu gabe, aske, arau eta inposaketarik gabe, utzi liteke. Zirrikituak ateetan zabaldu eta haurren jolasen zelatan aritu gara, tesi eta tratatuak idatzi ikusten genuenari buruz, elkarteak antolatu euren jolasetarako, leku artifizialak sortu beraiek jolasteko eta antolatzaile eta begiraleak jarri euren gainean. Jolasarekiko duten atxikimendua profitatuz, kapitalizatu eta merkaturatu egin dugu". - Katherine Glover eta Evelyn Dewey, "On Their Own: Play and Adventure", 1934.
* "Gizakiaren aberri bakarra haurtzaroa da". - Rainer Maria Rilke
# Haruki Murakami

Haruki Murakami (1949- ) japoniar idazlea da.

## Esanak

* "Gorrotoa itzal beltz eta luzea da. Askotan, sentitzen duenak ere eza daki nondik datorkion. Aho biko arma. Etsaia zauritzen dugun bakoitzean geure burua ere zauritzen dugu. Zenbat eta zauri larriagoa eragin, geurea orduan eta larriagoa bada. Gorrotoa oso arriskutsua da. Eta, gure bihotzean sustraiturik, bertatik erauztea lan eskerga da." - Munduari giltza ematen dion txoriaren kronika, 1995.
* "Azken batean, lan bat uztea ez da hain zaila, hatzeman nuenez. Behin zerbait uztea erabakita, ezer gutxi gertatzen da baztertu ezin daitekeena. Ez, ezer gutxi ez. Behin gogoa horretan jarrita, ez dago ezer ere baztertu ezin daitekeena. Eta behin gauzak botatzen hasi, dena bota nahian hautzematen duzu zeure burua. Diru gehiena apustuan jarri eta ondoren erabaki izan bazenu: Zer arraio! Geratzen den guztia jarriko dut jokoan. Beste guztiari heltzeak arazo gehiegi dakartza." - Iturria: haruki-murakami.com, 2012-07-06.
* "Emakume batekin oheratzea: zeure buruan garrantzi gorenekoa izan daiteke, edota ezer apartekorik ez. Erran nahi baita, sexua terapia (zehazkiago, autoterapia) eta denborapasa gisa har daitekeela. Iturria: haruki-murakami.com, 2013-05-17
# Henri Barbusse

Henri Barbusse (Asnieres-sur-Seine, 1873ko maiatzaren 17a - Mosku, 1935eko abuztuaren 30a) idazle eta kazetari frantziarra izan zen.

## Esanak

* "Bizitza norbera ez den gauza batera atxiki beharra dago. Alabaina, zergatik ez da hori gizakiek egiten dutena?"
* "Egingaitza bilatzea da egingarria lortzeko era".
* "Iluntasunik ez da. Iluntasuna deritzoguna ikusten ez dugun argia da".
* "Interesagatik sinistea arimaren prostituzioa da".
# Hermann Hesse

Hermann Hesse (1877-1962) alemaniar idazlea izan zen. 1946 urtean Literaturako Nobel Saria irabazi zuen.

## Esanak

* "Ezagutza komunikatu egin daiteke; jakinduria, ordea, ez." - Siddharta eleberrian (1922).
# Blanca Urgell

Blanca Urgell Lázaro (Gasteiz, Araba, 1962ko abuztuaren 6a) irakaslea eta filologoa da.

## Esanak

* "Europa kristaua, Europa indoeuroparra, burdinarik gabeko Europa, ehiztari-biltzaileen Europa, neanderthalen Europa. Vinicius futbol jokalariari negar eragin dion Europa. Kontinente bat besterik ez da: edukia guk ipintzen diogu aldiro".
** Berria, 2024.
* "Lagun artean menopausiaz asko hitz egiten dugu, hilekoaz ezer gutxi eta abortuaz deus ez. Esango nuke oinordetzan hartu ditugun tabuetan horixe dela lan gehiena eskatu behar diguna oraindik".
** Berria, 2024.
* "Zenbat hitz egin behar dira, bada, hitz egiteko? Asko edo gutxi izan, izan daitezela euskaraz".
** Berria, 2022.

## Erreferentziak

* ↑ Urgell, Blanca. "Europa". 2024ko martxoaren 27a. Berria. 2024ko martxoaren 27an irakurria.
* ↑ Urgell, Blanca. "Bakarrik eta minez". 2024ko martxoaren 6a. Berria, 2024ko martxoaren 27an irakurria.
* ↑ Urgell, Blanca. "Zenbat hitz behar dira hitz egiteko?" 2022ko urtarrilak 12. Berria. 2022ko martxoak 15ean ikusia.

## Kanpo estekak

* Blanca Urgell Lázaro. Ahotsak.eus.
# Blanka Gómez de Segura

Blanka Gómez de Segura (Zeanuri, Bizkaia, 1952ko irailaren 13a) buztinlaria da. Euskal Buztingintza Museoaren sortzailea eta kudeatzailea da.

## Esanak

* " Emakumeak kapaz ziren buruan 25 litro ur eramateko, esku batean beste pitxer bat eta bestean umea. Eta horrela egiten zituzten bi kilometro, bidezidor batetik, aldats gora eta aldats behera. Pegarrak ezin zuen beste forma bat izan. Gizonek nahikoa zuten txapela eramatearekin".
** Iturria: Berria, 2024
* "Erantzukizun handia daukat. Milaka urte dituen ofizioaren transmisioa nire eskuetan dago nolabait. Borroka itzela izan da, baina nire bizitzak zentzua izan du hau salbatu dudalako".
** Iturria: Berria, 2024
* " Izendatuta ez dauden gauzak ez dira babesten, eta, izendapen horri esker, hemen ez dute autobide bat egingo. Aho zabalik geratzen naiz indusketa arkeologiko baten gainean autobide bat egiten dutenean, edo ermita erromaniko bat botatzen dutenean. Hurrengoa zoratzen bada, ezingo du hau bota".
** Iturria: Berria, 2024
* "Kultura faltagatik ez dugu jakin gure ondarea babesten, pentsatuz kanpokoa modernoa zela. Duralexak eta kristalak gure buztinezko pitxerrak ordezkatu zituzten, eta gero plastikoak. Jatetxeetan, lehen, pitxerretan jartzen zuten ura. Gure diruarekin kendu zuten ohitura on hori, eta gure diruarekin berreskuratu da; kanpaina bat egin behar izan dute jatetxeetan iturriko ura eskatzeko. Leloak garela uste dute batzuetan".
** Iturria: Berria, 2024
* "Ni buztingile bat naiz. 72 urte egin behar ditut, eta kotizatzen jarraitzen dut. Konpromisoagatik jarraitzen dut. Ahalegina, maitasuna eta kapitala jarri behar duzu hau mantentzeko. Zergatik nago hemen? Labe bat zegoelako eta beste labe guztiak bota zituztelako. Ofizio hau da objektu bat baino gehiago. Gure arbasoen ondarea babestu behar dugu. Jakinduria hori ezin duzu Googlen aurkitu. Ofizio horiek galtzen badira, izango gara oso pobre, pertsona gisa. Dena ez dago Googleen. Ni harro nago, nire ofizioaz eta izateaz".
** Iturria: Berria, 2024
* "Oso interesgarria da ikertzaileekin lan egitea. Hipotesiak ateratzen dira. Beraiek ikasten dute, eta guk ere ikasten dugu".
** Iturria: Berria, 2024
* "Zeramikaren bitartez gizakiaren historia konta daiteke, milaka urteko historia, munduaren historia... Zeramika historiaurrekoa da. Duela gutxira arte, esaten zen zeramika duela 10.000 urte sortu zela, Mesopotamian. Orain, badakigu duela 20.000 urtekoa dela. Ekialdean sortu zen. Seguru kasualitatez sortu zela. Buztinarekin jolasten ariko ziren, kanikak egiten edo katiluak egiten, eta halako batean suaren ondoan jarri, eta buztin hori lehortuta gogortu egiten zela ohartuko ziren".
** Iturria: Berria, 2024

## Erreferentziak

* 1 2 3 4 5 6 7 Berasain Tristan, Kristina. Blanka Gomez de Segura: «Zeramikari esker jaitsi ginen gizakiak arboletatik».2024ko apirilaren 28a. Berria. 2024ko maiatzaren 3an ikusia.

## Kanpo estekak

* ¿Cómo se decora la cerámica? Descúbrelo con la responsable del Museo de Alfarería Vasca (EITB, 2023)
# Carl Sagan

Carl Sagan (1934ko azaroaren 9a - 1996ko abenduaren 20a) astronomo estatubatuarra izan zen.

## Esanak

* "Gizadiaren lehen bekatua fedea izan zen; lehen bertutea, berriz, zalantza".
* "Izarren hautsa gara".
* "Planeta bat gara".
* "Sagar-pastel bat hasieratik egin nahi baduzu, lehenik Unibertsoa sortu behar duzu".
* "Unibertsoan bakarrik bageunde, hara zer nolako espazio-galera!"
* "Zientzia ez da perfektua; eskuarki, gaizki erabiltzen da; tresna bat baino ez da, baina daukagun hoberena: bere burua zuzentzen du, etengabeko bilakaera du eta guztiari aplika dakioke. Tresna horrekin ezina konkistatzen dugu".
* "Froga eza ez da ezaren froga".
# Bob Dylan

Bob Dylan (1941- ) estatubatuar abeslari eta abestien konposagilea da.

## Esanak

* "Ezin zara maiteminduta egon eta jakintsua izan aldi berean". - No Direction Home , 2005.
* "Jar nazazu gitarra jotzen Andres Segoviaren ondoan, eta berehala jakingo duzu bietarik zein den musikaria".
** Iturria: berria.info (2011-05-22)
# Brigitte Vasallo

Brigitte Vasallo ( Bartzelona, 1973) idazle, irakasle eta LGBTI ekintzaile antiiarrazista eta feminista da. Lantzen dituen gai nagusiak genero-islamofobia, purplewashing eta homonazionalismoaren salaketa dira, baita polimaitasuna harremanak afektiboetarako aztertu ere.

## Esanak

* "Amatasun feminista beste nonbait dago, eta hori eraikitzeko behar-beharrezkoa da ama kategoria desokupatzea. Gure burua izendatzea emakume gisa edo emakume kategoriako iheslari gisa, gure burua izendatzea disidente gisa, edo geu garen konplexutasun guztia bilduko duen beste edozein adjektiborekin (gure harremanak, esperientziak, pasioak, desirak, beldurrak eta akatsak bilduko dituena). Eta bilduko duena, akaso, amatasuna, baina, betiere gainerako guztiari eutsiz."
** Iturria: Pikara Magazine, 2018.
* "Gure burua ama gisa aurkezten dugunean (esaten dugunean “ama garela” eta ez “seme-alabak ditugula”), harremanen araberako kategoria batean aurkezten gara, hala, gure subjektutasuna des-egiten da, eta beste zerbaiten araberako subjektu bihurtzen gara, patriarkatuaren mugimendu klasiko baten bitartez."
** Iturria: Pikara Magazine, 2018.
* "Monogamia praktikatzat jo izan da zuzenean, eta ez da hala. Praktika bat balitz, nola azaldu denok praktika berbera izatea? Hori era sistemikoan besterik ezin daiteke azaldu. Monogamia sistematzat jotzeak, derrigortu egiten gaitu egiten duguna eta gertatzen zaiguna eremu kolektiboan eta politikoan kokatzera."
** Iturria: Elkarrizketa Argian, 2019.
* "Monogamoak ez diren harreman mota asko egon badaude, esanguratsuak iruditzen zaizkidanak. Eta espero gabeko tokietan eraikiak izan dira: bazterretan. Paradigma berriak ez baitira sistemaren bazter modernoetan sortuko. Benetan baztertuak izan diren izkinetan, hor sortzen dira erresistentziak, beharrizan hutsagatik."
** Iturria: Elkarrizketa Argian, 2019.
* "Nik asko zirikatzen ditut sare sozialetan beraien bikotekideekin ateratako argazkiak jartzen dituzten feministak. Nahikoa da, utzi maitasun erromantikoaren propaganda egiteari, ardura kolektiboa dugu kontu honi dagokionez."
** Iturria: Elkarrizketa Argian, 2019.
* "Oraintsu arte maitasun kontuak zokoratu egin dira, eztabaidarako espazio nagusiak publikoak —eta ondorioz maskulinoak— izanik, ez zen gaiaz hitz egiten."
** Iturria: Elkarrizketa Argian, 2019.
* "Erregistro markadun emakume© eta gizonetaz© ari garenean, ez gara mintzo gutako inortaz. Erregistro markadun gizon eta emakumeak gure bizitzetan daude, baina eredu gisa, eta eredu hortara bultzatzen gaitu etengabe sistemak. Horrek, alde batetik, gure bizitzetan eragiten du; bestetik, gure bizitzek eredua bera elikatzen dute. Zirkulu biziotsu bat da. Erregistro marka baliagarria iruditzen zait hau guztia bistaratu eta gizon zein emakume eredu horiek kapitalismoarekin lotzeko."
** Iturria: Amaia Lekunberri Ansolak Argian egindako elkarrizketa (2019/02/17).

## Erreferentziak

* 1 2 [Sarriugarte, Danelek itzulia]. «Amatasuna desokupatu». 2018ko ekainaren 18a. Pikara Magazine, 2019ko ekainaren 3an ikusia.
* 1 2 3 4 Lekunberri, Amaia. «Nahikoa da, utzi maitasun erromantikoaren propaganda egiteari». 2019ko otsailaren 17a. Argia. 2019ko ekainaren 3an ikusia.
# Castillo Suarez

Castillo Suarez Garcia (Altsasu, Nafarroa Garaia) euskal idazlea da.

## Esanak

* "Laguntasun hitzak besarkatzen dituen era guztietako harremanak egin ditut literaturari esker".
** Iturria: Argia, 2019.
* "Niretzako idaztea ez da gauza terapeutiko bat, ez da hondoratuta nagoenean egiten dudan zerbait, ez da hobeki sentiarazten nauen zerbait. Pozik egiten dudan gauza bat da, aztoratuta idazten dut beti".
** Iturria: Argia, 2019.
* "Nor eta zer garen ez dugu guk erabakitzen gehienetan, kontrakoa dirudien arren".
** Iturria: Argia, 2020
* "Pentsamendu positiboa da gizarteko desberdintasunak justifikatzeko modu bat".
** Iturria: Argia, 2012.
* "Teorian gizarte berdinduago eta orekatuago batean bizi gara, baina praktikan emakumeak lehen bezain arrotzak gara jarduera publikoan".
** Iturria: Argia, 2011.

## Erreferentziak

* 1 2 Suarez, Castillo. «Idazteaz». 2019ko martxoaren 3a. Argia. 2019ko ekainaren 4ean ikusia.
* ↑ Suarez, Castillo. «Argazkiez». 2020ko martxoaren 15a. Argia. 2020ko martxoaren 19an ikusia.
* ↑ Suarez, Castillo. «Pentsamendu positibo». 2012ko maiatzaren 27a. Argia. 2019ko ekainaren 4ean ikusia.
* ↑ Suarez, Castillo. «Maripili eta Manolo». 2011ko maiatzaren 15a. Argia. 2019ko ekainaren 4ean ikusia.

## Kanpo loturak

* Castillo Suarez Argian (Iritzi artikuluak).
# Blade Runner

Blade Runner filmea, Ridley Scottek 1982an zuzendutako zientzia-fikziozko filmea da, Philip K. Dick idazlearen Do Androids Dream of Electric Sheep? eleberrian oinarrituta dagoena.

## Esanak

* "Egin al diozu inoiz froga hau zure buruari?" - Rachael
* "Ez dago hazkura izan eta hazka egin ezina baino okerragorik, e?" - Leon
* "Ez dakit zergatik salbatu zidan bizitza. Beharbada, azken memento horietan inoiz baino gehiago maite zuen bizitza, ez bakarrik berea, guztiona, nirea. Berak nahi zuen bakarra guztiok bilatzen ditugun erantzunak aurkitzea zen: nondik nator? Nora noa? Zenbat denbora geratzen zait? Nik egin nezakeen bakarra bertan eseritzea eta nola hiltzen zen ikustea zen". - Rick Deckard
* "Froga hau replikantea ala lesbiana naizen jakiteko da, Deckard jauna?" - Rachael
* "Indar bikoitzarekin distiratzen duen argiak denbora erdia irauten du. Eta zuk indar askorekin distiratu duzu, Roy". - Tyrell
* "Lagunak eraikitzen ditut. Jostailuak dira. Nire lagunak jostailuak dira. Nik egiten ditut. Hobby bat da. Diseinatzaile genetikoa naiz". - J.F. Sebastian
* "Mugi. Hiltzeko ordua da". - Leon
* "Ni ez nago lanean. Neu naiz lana". - Rachael
* "Sinestuko ez zenituzkeen gauzak ikusi ditut. Orion baino haratago sutan zeuden ontziak erasotzen. Tannhäuser atari ondoan, C-izpiek iluntasuna nola argitzen zuten ikusi dut. Une guzti horiek galdu egingo dira, negar tantak euritan bezala. Hiltzeko ordua da". - Roy Batty
* "Zuek ezberdinak zarete. Hain zarete... perfektuak". - J.F. Sebastian
# Carme Chacón

Carme Chacón (Esplugues de Llobregat, 1971), PSC alderdiko politikari espainiarra da. Gaur egun, Espainiako Gobernuko Defentsa Ministroa da.

## Esanak

* "Kapitaina, tinko agindu!. Eta orain esan nirekin: Gora Espainia! Gora Erregea!".
** Testuingurua: 2008ko apirilaren 14an, Defentsa Ministroaren kargu hartzean.
** Iturria: www.youtube.com (2008-04-14))
# Galileo Galilei

Galileo Galilei (1564 - 1642) italiar filosofo, fisikari eta astronomoa izan zen.

## Esanak

* "Matematika Jainkoak unibertsoa idatzi zuen alfabetoa da."
* "Zientziari dagokionean, milaka pertsonaren nagusitasuna ez da pertsona bakar baten arrazonamendua baino hobea."
* "Ez dut inoiz aurkitu berarengandik zerbait ikas ezin daitekeen pertsonarik."